MODIFICACIÓN DO ACORDO DE APROBACIÓN DA RELACIÓN DE CONCELLOS SELECCIONADOS COMO ENTIDADES COLABORADORAS DO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMREGO" NOS CONCELLOS 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 08/01/2021)

A Xunta de Goberno desta Deputación Provincial na súa sesión ordinaria do día 18 de decembro de 2020, adoptou, entre outros, o seguinte acordo: PRIMEIRO.- Por acordo nº 4.29006 da Xunta de Goberno da Deputación na súa sesión de data 12 de xuño de 2020, aprobaronse as bases do programa de fomento da empregabilidade na provincia de Pontevedra “O Teu Primeiro Emprego” nos Concellos 2020 (convocatoria publicada no BOPPO nº117 de 19 de xuño de 2020). Dito programa desenvólvese en dúas fases, a primeira de selección dos concellos que participarán como entidades colaboradoras e determinación das titulacións requiridas para a formalización dos contratos en prácticas e a segunda de selección das persoas beneficiarias destas contratacións en prácticas polos concellos que foron seleccionados como entidades colaboradoras, segundo as bases reguladoras aprobadas pola Deputación de Pontevedra. SEGUNDO.- Por acordo nº 24.29277 da Xunta de Goberno da Deputación na súa sesión de data 28 de agosto de 2020 da Xunta de Goberno da Deputación na súa sesión de 27 de novembro de 2020, ( modificado por acordo nº 40.29643 adoptado en Xunta de Goberno do 27/11/2020), aprobouse a relación de concellos seleccionados para participar como entidades colaboradoras no referido programa (publicada no BOPPO nº172 de data 7 de setembro de 2020), no que se especificaba o número de contratos para cada concello, as titulacións para a formalización dos contratos en prácticas, a duración, a data límite de inicio dos contratos, e a contía da subvención para cada contrato. TERCEIRO.- Tal e como se establece nas bases, os concellos, como entidades colaboradoras, serán os encargados de levar a cabo a selección mediante a presentación da correspondente oferta na oficina do Servizo Público de Emprego do domicilio da entidade beneficiaria. Se, ao tramitar a oferta, non se atopan persoas candidatas que cumpran os requisitos esixidos nesta convocatoria, a entidade colaboradora poderá acudir a unha convocatoria pública mediante anuncio, sen que sexa necesaria neste caso a inscrición das persoas que se van contratar como demandantes de emprego no Servizo Público de Emprego de Galicia. CUARTO.- Mediante escrito presentado polo concello de Ribadumia e unha vez realizados os procesos de selección, se constata que non existen persoas candidatas na titulación de Biblioteconomía e Documentación /Grao en Información e Documentación /Licenciatura en Documentación requirida para a formalización dun contrato en prácticas no referido concello, por inexistencia de persoas candidatas idóneas derivadas da oficina de emprego así como tras acudir a convocatoria pública mediante anuncio en prensa. QUINTO.- A contía máxima da subvención que se concederá a cada persoa contratada en prácticas segundo a titulación requirida será de 1000 €/mes para licenciatura, grao ou diplomatura e de 950€/mes para ciclos superiores de formación profesional por un período de 6 meses, podendo prorrogarse por seis meses máis. SEXTO.- De acordo co anterior procede modificar o acordo nº 24.29277 (modificado por acordo nº 40.29643 adoptado en Xunta de Goberno do 27/11/2020), que aproba a relación de entidades colaboradoras no programa de fomento de empregabilidade na provincia de Pontevedra “ O Teu Primeiro Emprego” nos concellos 2020, para o concello de Ribadumia no referente ao contrato en prácticas adxudicado que non se formalizou pola falta de persoas candidatas na titulación de Biblioteconomía e Documentación /Grao en Información e Documentación /Licenciatura en Documentación requirida para a súa formalización, así como minorar a contía da subvención asignada ao referido contrato.1º.- Acordo nº 2.28963 da Xunta de Goberno da súa sesión de data 5 de xuño de 2020 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: 2º.- Acordo nº 4.29006 da Xunta de Goberno da súa sesión de data 12 de xuño de 2020 polo que se aproban as bases do programa “ O Teu Primeiro Emprego” nos concellos 2020.3º.- Ordenanza xeral de subvencións da Deputación de Pontevedra.4º.- Lei 38/2003, de 17 de novembro, Xeral de Subvencións e demais lexislación concordante de aplicación. En base aos antecedentes e fundamentos xurídicos sinalados nos apartados anteriores, considerando o informe de intervención de data 11 de decembro de 2020 favorable á tramitación do presente expediente, a Xunta de Goberno acorda por unanimidade: 1º.- Modificar o Acordo nº 24.29277 adoptado pola Xunta de Goberno na súa sesión de 28 de agosto de 2020 ( modificado por acordo nº 40.29643 adoptado en Xunta de Goberno do 27/11/2020), que aproba a relación de concellos seleccionados para participar como entidades colaboradoras no programa “O Teu Primeiro Emprego” nos concellos 2020, para o concello de Ribadumia, quedando tal el como se detalla no seguinte cadro: 2º.- Minorar a contía correspondente autorizada por acordo nº 24.29277, ao concello de Ribadumia, polo período subvencionable, que se corresponde co contrato en prácticas que non se formalizou por falta de persoas candidatas na titulacións requirida para a súa formalización, a través da liberación do crédito na aplicación orzamentaria 20/240.2410.489.00, pola contía que se recolle no seguinte cadro: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.